[bookmark: _Hlk37767672]Pielikums Nr. 4
Cenu aptaujas
[bookmark: _Hlk208569143]„Analīzes rīks ģenētisko variantu identificēšanai 
onkoloģijā ar sekvencēšanu”,
id. Nr. RAKUS 2025/99, nolikumam

Līgums Nr. _________ (Projekts)
[bookmark: _Hlk64380058][bookmark: _Hlk80870390][bookmark: _Hlk80124587][bookmark: _Hlk87363641][bookmark: _Hlk208569440]par analīzes rīka izmantošanu ģenētisko variantu identificēšanai 
onkoloģijā ar sekvencēšanu 
Rīgā,	                                                                                        2025. gada ___. ____________

SIA „Rīgas Austrumu klīniskā universitātes slimnīca”, reģistrācijas Nr. 40003951628, juridiskā adrese Hipokrāta iela 2, Rīga, LV-1079 (turpmāk – Pasūtītājs), kuru saskaņā ar ______ pārstāv valdes ________, no vienas puses, un
[bookmark: _Hlk74658669]____________________, reģistrācijas Nr. _______________________, juridiskā adrese ________________________ (turpmāk – Izpildītājs), kuru saskaņā ar _____________ pārstāv ___________________, no otras puses,
abi kopā turpmāk – Puses, katrs atsevišķi – Puse,
[bookmark: _Hlk80108021][bookmark: _Hlk95913454]pamatojoties uz Pasūtītāja rīkotās cenu aptaujas „Analīzes rīks ģenētisko variantu identificēšanai onkoloģijā ar sekvencēšanu”, id. Nr. RAKUS 2025/99, rezultātiem (Iepirkums veikts saskaņā ar Publisko iepirkumu likuma 10. panta otro daļu), noslēdz šādu līgumu (turpmāk – Līgums):	

1. LĪGUMA PRIEKŠMETS
1.1. [bookmark: _Hlk208569637][bookmark: _Hlk208570933]Izpildītājs apņemas nodrošināt Pasūtītājam analīzes rīka (turpmāk – Analīzes rīks) izmantošanu ģenētisko variantu identificēšanai onkoloģijā ar sekvencēšanu, atbilstoši Līguma noteikumiem (tai skaitā Līguma pielikumam Nr. 1 „Tehniskā specifikācija – finanšu piedāvājums” (turpmāk - Līguma pielikums Nr. 1)).
1.2. Izpildītājs nodrošina Analīzes rīka atbilstību Latvijas Republikas spēkā esošajiem normatīvajiem aktiem, t. sk. ārstniecības jomā, saskaņā ar Līguma pielikumā noteiktajām prasībām un informāciju tehnoloģijas industrijas vispārpieņemtajiem standartiem.
1.3. Izpildītājs, parakstot Līgumu, apliecina, ka tehnoloģijas un iekārtas, ar kurām tiek nodrošināta Analīzes rīka izmantošana, atbilst Nacionālās kiberdrošības likumā noteiktajam, un Izpildītājam nav nekādu juridisko vai tehnisko ierobežojumu un aizliegumu nodrošināt Pasūtītāju ar Analīzes rīka izmantošanu, un tam ir visas nepieciešamās speciālās atļaujas, licences un sertifikāti, kā arī zināšanas un prasmes, lai nodrošinātu Analīzes rīka izmantošanu.

2. LĪGUMA SUMMA UN NORĒĶINU KĀRTĪBA
2.1. [bookmark: _Hlk208579203]Līguma kopējā summa ir līdz _________ euro (________ euro un 00 centi) bez pievienotās vērtības nodokļa (turpmāk – PVN).
2.2. PVN Puses savstarpējos norēķinos piemēro Latvijas Republikas normatīvajos aktos noteiktajā apmērā. PVN izmaiņu gadījumā Puses jauno PVN likmi piemēro ar datumu, no kura tā stājas spēkā. PVN izmaiņu gadījumā Līguma kopējā summa bez PVN nevar tikt grozīta.
2.3. Vienas vienības cenas norādītas Līguma pielikumā Nr.1.
2.4. [bookmark: _Hlk74141977][bookmark: _Hlk71641771]Līguma 2.1. punktā norādītajā Līguma kopējā summā ietilpst Analīzes rīka licenču cenas, Analīzes rīka darbības traucējumu gadījumā – to novēršanas izmaksas, apmācības, nodokļi un nodevas (izņemot PVN), kā arī visas citas izmaksas, kuras rodas vai var rasties Izpildītājam, izpildot līgumsaistības. Pasūtītājam nav pienākuma veikt nekādus citus papildu maksājumus.
2.5. [bookmark: _Hlk208579133][bookmark: _Hlk74655658][bookmark: _Hlk71641506][bookmark: _Hlk209093743]Pasūtītājs par Līguma pielikumā Nr. 1 norādīto pozīciju Nr. 1 samaksu Izpildītājam veic divos maksājumos vienādās daļās, maksājumus veicot reizi gadā 60 (sešdesmit) dienu laikā pēc Izpildītāja rēķina saņemšanas un gala maksājumu - pēc nodošanas-pieņemšanas akta abpusējas parakstīšanas un Izpildītāja rēķina saņemšanas. 
2.6. Par Līguma pielikumā Nr. 1 pozīcijās Nr. 2 un Nr. 3 norādītājiem pakalpojumiem Pasūtītājs veic samaksu Izpildītājam atbilstoši saņemto pakalpojumu apjomam 60 (sešdesmit) dienu laikā pēc nodošanas-pieņemšanas akta abpusējas parakstīšanas un Izpildītāja rēķina saņemšanas. 
2.7. Rēķini tiek sagatavoti elektroniskā formā, un tie ir derīgi bez paraksta un zīmoga. Rēķini tiek nosūtīti uz Pasūtītāja elektroniskā pasta adresi: rekini@aslimnica.lv. 
2.8. Līgumā noteiktie maksājumi uzskatāmi par izdarītiem ar brīdi, kad attiecīgā maksājuma izdarītājs ir veicis pārskaitījumu uz Līgumā norādīto bankas kontu.

3. LĪGUMA IZPILDES KĀRTĪBA
3.1. [bookmark: _Hlk71895057][bookmark: _Hlk74655332][bookmark: _Hlk80120920]Izpildītājam jānodrošina Pasūtītājam piekļuve Analīzes rīkam viena mēneša laikā no Līguma spēkā stāšanās dienas.
3.2. Analīzes rīkam ir jāatbilst tehniskajā specifikācijā (Līguma pielikumā Nr. 1) noteiktajām prasībām.
3.3. Ja Analīzes rīks atbilst tehniskajā specifikācijā noteiktajām prasībām, Puses paraksta nodošanas – pieņemšanas aktu. Abpusēji parakstīts nodošanas – pieņemšanas akts ir pamats rēķina par pirmo maksājumu izrakstīšanai un iesniegšanai Pasūtītājam.
3.4. Pasūtītājs Līguma pielikumā Nr.1 pozīcijās Nr. 2 un Nr. 3 norādīto pakalpojumu pasūta atbilstoši nepieciešamībai, nosūtot pieprasījumu uz Izpildītāja atbildīgās personas elektroniskā pasta adresi. Pēc pakalpojuma saņemšanas, Puses paraksta nodošanas – pieņemšanas aktu. Abpusēji parakstīts nodošanas – pieņemšanas akts ir pamats rēķina izrakstīšanai un iesniegšanai Pasūtītājam.
3.5. Pasūtītājs ir tiesīgs atteikties no Līguma 3.3. un 3.4. punktā noteiktā nodošanas – pieņemšanas akta parakstīšanas, ja atklājas trūkumi vai citāda neatbilstība Līguma noteikumiem, Pasūtītājs par konstatētajiem trūkumiem un neatbilstībām sastāda defektu aktu, kuru iesniedz Izpildītājam. Pasūtītājs defekta aktu Izpildītājam nodod personīgi vai nosūta uz Līguma 10.1.2. punktā norādīto Izpildītāja atbildīgās personas elektroniskā pasta adresi. Izpildītājam defektu aktā norādītie trūkumi un neatbilstības uz sava rēķina jānovērš ne vēlāk kā piecu darba dienu laikā. Norādītais trūkumu un neatbilstību novēršanas termiņa skaitījums sākas no defekta akta saņemšanas dienas. Defekta akts tiek uzskatīts par saņemtu dienā, kad tas nodots personīgi, vai nākamajā dienā pēc tā nosūtīšanas uz Izpildītāja atbildīgās personas elektroniskā pasta adresi. 
3.6. Pasūtītājs paraksta Līguma 3.3. un 3.4. punktā norādīto nodošanas-pieņemšanas aktu tikai pēc tam, kad Izpildītājs ir pilnībā novērsis defektu aktā norādītos trūkumus un neatbilstības.
3.7. Defektu aktā norādītais trūkumu un neatbilstību novēršanas termiņš nav uzskatāms par Līguma 3.1. punktā noteiktā termiņa pagarinājumu.

4. IZPILDĪTĀJA PIENĀKUMI UN TIESĪBAS
4.1. Izpildītāja pienākumi:
4.1.1. [bookmark: _Hlk208579684]nodrošināt Pasūtītājam Analīzes rīku, kas atbilst tehniskajā specifikācijā (Līguma pielikumā Nr. 1) noteiktajām prasībām;
4.1.2. veikt Pasūtītāja darbinieku apmācību darbam ar Analīzes rīku;
4.1.3. sniegt Pasūtītājam nepieciešamo informāciju par Analīzes rīka lietošanu;
4.1.4. Analīzes rīka darbības traucējumu gadījumā ievērot Līguma pielikumā Nr. 1 noteikto reakcijas laiku un traucējumu novēršanas termiņu;
4.1.5. nekavējoties sniegt Pasūtītājam informāciju par jebkuriem apstākļiem, kas kavē vai padara par neiespējamu Līguma saistību izpildi;
4.1.6. izpildīt citas Līgumā noteiktās prasības.
4.2. Izpildītāja tiesības:
4.2.1. saņemt no Pasūtītāja tā rīcībā esošu informāciju, kas nepieciešama Līguma saistību izpildei;
4.2.2. par Līguma saistību kvalitatīvu izpildi saņemt Līgumā noteikto samaksu;
4.2.3. Līgumā noteiktos gadījumos saņemt no Pasūtītāja līgumsodu.

5. PASŪTĪTĀJA PIENĀKUMI UN TIESĪBAS
5.1. Pasūtītāja pienākumi:
5.1.1. sniegt Izpildītājam visu tā rīcībā esošo informāciju, kas nepieciešama Līguma saistību izpildei;
5.1.2. veikt Līgumā noteikto samaksu Izpildītājam par Līguma noteikumu kvalitatīvu izpildi, ievērojot Līgumā noteikto norēķinu kārtību un Līguma pielikumā Nr. 1 noteiktās cenas.
5.2. Pasūtītāja tiesības:
5.2.1. saņemt informāciju no Izpildītāja par Analīzes rīka lietošanu un citiem Līguma izpildes jautājumiem;
5.2.2. Līgumā noteiktos gadījumos saņemt no Izpildītāja līgumsodu.



6. PUŠU ATBILDĪBA UN DOMSTARPĪBU RISINĀŠANAS KĀRTĪBA
6.1. Puses normatīvajos aktos un Līgumā noteiktajā kārtībā ir savstarpēji atbildīgas par otrai Pusei nodarītajiem tiešajiem zaudējumiem, ja tie radušies vienas Puses vai tās darbinieku, kā arī šīs Puses Līguma izpildē iesaistīto trešo personu darbības vai bezdarbības rezultātā. Puses ir savstarpēji atbildīgas par otrai Pusei nodarītajiem zaudējumiem pilnā apmērā, ja zaudējumi nodarīti aiz vienas Puses vai tās darbinieku, kā arī šīs Puses Līguma izpildē iesaistīto trešo personu rupjas neuzmanības vai ļaunā nolūkā.
6.2. Ja Pasūtītājs kavē Līgumā noteikto samaksas termiņu, Izpildītājs ir tiesīgs saņemt no Pasūtītāja līgumsodu 0,1% (nulle, komats, viens procents) apmērā no nesamaksātās summas par katru nokavēto dienu, bet ne vairāk par 10% (desmit procentiem) no neapmaksātās summas. 
6.3. Ja Izpildītājs kavē Līgumā vai tā pielikumā noteiktos Līguma saistību izpildes termiņus, tad Pasūtītājs ir tiesīgs saņemt no Izpildītāja līgumsodu 0,1% (nulle, komats, viens procents) apmērā no Līguma kopējās summas par katru nokavēto dienu, bet ne vairāk par 10% (desmit procentiem) no Līguma kopējās summas.
6.4. Līguma 8.3. punktā noteiktajos gadījumos Pasūtītājam ir tiesības saņemt no Izpildītāja līgumsodu 10% (desmit procenti) apmērā no kopējās Līguma summas.
6.5. Līgumā noteikto līgumsodu apmaksa tiek veikta 30 (trīsdesmit) dienu laikā pēc attiecīgās Puses rēķina par līgumsoda pieprasīšanu saņemšanas. Pasūtītājs ir tiesīgs attiecīgo līgumsoda summu ieturēt savstarpēja ieskaita veidā.
6.6. Līgumsoda un zaudējumu atlīdzības samaksa neatbrīvo vainīgo Pusi no pienākuma izpildīt Līgumā noteiktās saistības, ja vien no Līguma noteikumiem neizriet citādi.
6.7. Visas domstarpības un strīdus, kas varētu rasties starp Pusēm Līguma izpildes gaitā, Puses apņemas risināt savstarpēju sarunu veidā. Ja Puses nepanāk vienošanos sarunu veidā, strīdi Latvijas Republikas normatīvajos aktos noteiktajā kārtībā tiek izskatīti Latvijas Republikas tiesā.

7. KONFIDENCIALITĀTE
7.1. Puses savstarpēji nodrošina Līguma izpildes laikā iegūtās informācijas konfidencialitāti un izmantošanu tikai Līguma izpildes vajadzībām.
7.2. Puses apņemas saglabāt konfidencialitāti un bez otras Puses rakstveida atļaujas nenodot un neizpaust trešajām personām informāciju, ko Puses iesniegušas otrai Pusei saistībā ar šī Līguma izpildi (neatkarīgi no tā, vai minētā informācija ir iesniegta šī Līguma darbības laikā vai pēc tā izbeigšanās) vai kura Pusei bija pieejama Līguma izpildes laikā. Konfidencialitātes ierobežojumi neattiecas uz gadījumiem, kad informācijas izpaušana ir pamatota ar tiesību normu vai ir publiski pieejama. 

8. LĪGUMA DARBĪBAS TERMIŅŠ, LĪGUMA GROZĪŠANAS UN IZBEIGŠANAS KĀRTĪBA
8.1. [bookmark: _Hlk208839847]Līgums stājas spēkā tā abpusējas parakstīšanas brīdī un ir spēkā līdz pilnīgai Pušu saistību izpildei. Līguma termiņš ir 24 (divdesmit četri) mēneši no līguma spēkā stāšanās brīža. Ja Pasūtītājs 24 (divdesmit četru) mēnešu laikā neizmanto visu Līguma pielikumā Nr. 1  pozīcijās Nr. 1.1 un Nr. 1.2 norādīto apjomu, līguma darbības termiņš pagarinās uz 6 (sešiem) mēnešiem bez atsevišķas vienošanās noslēgšanas, kuru laikā Pasūtītājs izmanto atlikušo Līguma pielikumā Nr. 1 pozīcijās Nr. 1.1 un Nr. 1.2 norādīto apjomu un bez papildus apmaksas no Pasūtītāja puses, proti, iekļaujoties Līguma pielikumā Nr. 1 pozīciju Nr. 1.1 un 1.2 kopējā summā. 
8.2. Līgumu var izbeigt, abām Pusēm rakstiski par to vienojoties, kā arī vienpusēji Līgumā paredzētajos gadījumos.
8.3. Pasūtītājam ir tiesības izbeigt šī Līguma darbību, 10 (desmit) dienas iepriekš rakstiski paziņojot Izpildītājam, ja:
8.3.1. ir uzsākta Izpildītāja labprātīga vai piespiedu likvidācija;
8.3.2. pret Izpildītāju ir uzsākta maksātnespējas procedūra, vai tā darbība ir apturēta;
8.3.3. Izpildītājs kavē Līguma 3.1. punktā noteikto termiņu vairāk par 10 (desmit) darba dienām; 
8.3.4. Izpildītājs atsakās no Līguma izpildes vai veic Līguma saistību izpildi neatbilstoši Līgumā un tā pielikumā noteiktajām prasībām;
8.3.5. Līgumu nav iespējams izpildīt tādēļ, ka Izpildītājam Līguma izpildes laikā ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas.
8.4. Izpildītājam ir tiesības izbeigt šī Līguma darbību, 10 (desmit) dienas iepriekš rakstiski paziņojot Pasūtītājam, ja Pasūtītājs kavē rēķinu apmaksu ilgāk par 30 (trīsdesmit) dienām.
8.5. Līgumu var papildināt vai grozīt, Pusēm savstarpēji vienojoties un ievērojot Publisko iepirkumu likumā noteikto. Jebkuras Līguma izmaiņas vai papildinājumi tiek noformēti rakstveidā.
8.6. Visi Līguma pielikumi, kā arī visas šī Līguma ietvaros rakstiski noformētās un Pušu parakstītās izmaiņas, grozījumi un papildinājumi, Pušu norunas, vienošanās, akti un citi dokumenti, kas ir tieši saistīti ar šo Līgumu, tiek pievienoti Līgumam un kļūst par tā neatņemamu sastāvdaļu. Jebkuri Līguma grozījumi vai papildinājumi ir spēkā tikai tad, kad tie izteikti rakstveidā un ir Pušu parakstīti.

9. NEPĀRVARAMA VARA
9.1. Puses ir atbrīvotas no atbildības par Līgumā noteikto pienākumu pilnīgu vai daļēju neizpildi, ja šāda neizpilde radusies nepārvarama, ārkārtēja gadījuma dēļ (nepārvarama vara, force majeure), ko attiecīgā Puse nevarēja paredzēt un novērst. Par nepārvaramu varu uzskatāms karš, dabas katastrofa, vispārējs streiks, terora akti, terora aktiem pielīdzināmi akti, kompetento iestāžu oficiālu paziņojumu apstiprinātas epidēmijas, pandēmijas, vai slimības karantīnas ierobežojumi, kas izraisījuši Līguma izpildes ierobežojumus, par kuru ietekmi uz Līguma neizpildi Pusēm nav domstarpības, kā arī Puses nevarēja iespaidot un nevarēja izvairīties, veicot pienācīgus piesardzības pasākumus, un kas nav saistīts ar otras Puses darbību vai bezdarbību, un kas saistību izpildi padara par neiespējamu.
9.2. Puse, kura nokļuvusi nepārvaramas varas apstākļos, bez kavēšanās, rakstiski, pēc iespējas īsākā laikā, bet ne vēlāk kā piecu darbdienu laikā pēc nepārvaramas varas apstākļu iestāšanās rakstiski informē par to otru Pusi, pievienojot dokumentu, kas apliecina nepārvaramas varas apstākļu iestāšanos. Puses apņemas vienoties par to, vai šādi nepārvaramas varas apstākļi traucē vai padara šī Līguma saistību izpildi par neiespējamu, kā arī izlemt līgumsaistību turpināšanas (vai izbeigšanas) būtiskos jautājumus.
9.3. Ja nepārvaramas varas apstākļu dēļ Līgums nav izpildāms ilgāk par vienu mēnesi, katrai no Pusēm ir tiesības vienpusēji izbeigt Līgumu, par to rakstiski informējot otru Pusi. Šajā gadījumā neviena Puse nevar prasīt Līguma izbeigšanas rezultātā radušos zaudējumu atlīdzināšanu.

10. CITI NOTEIKUMI
10.1. [bookmark: _Hlk80172890]Atbildīgās personas šī Līguma ietvaros:
10.1.1. no Pasūtītāja puses: pilnvarota komunikācijai ar Izpildītāju, šī Līguma izpildes uzraudzības veikšanai, ar Līguma izpildi saistīto dokumentu pieņemšanai, apstiprināšanai, nodošanas – pieņemšanas  akta, defektu aktu parakstīšanai un citu ar Līguma izpildi saistītu darbību nodrošināšanai: _______________, tālr. _____________, e-pasts: _________________________; 
10.1.2. no Izpildītāja puses: pilnvarota  komunikācijai ar Pasūtītāju, šī Līguma izpildes uzraudzības veikšanai, ar Līguma izpildi saistīto dokumentu iesniegšanai, nodošanas – pieņemšanas  akta parakstīšanai un citu ar Līguma izpildi saistītu darbību nodrošināšanai: _________________, tālr. ________________, e-pasts _________________________.  
10.2. Ja normatīvo aktu izmaiņu gadījumā kāds no Līguma noteikumiem zaudē spēku, tad Līgums nezaudē spēku tā pārējos punktos, un šādā gadījumā Pusēm ir pienākums piemērot Līgumu atbilstoši Latvijas Republikā spēkā esošo normatīvo aktu prasībām.
10.3. Ja kādai no Pusēm tiek mainīta atrašanās vieta, banku rekvizīti, atbildīgās personas vai to kontaktinformācija, tad tā piecu darba dienu laikā rakstiski, uz Līgumā norādīto elektroniskā pasta adresi, paziņo par to otrai Pusei. Ja Puse neizpilda šī punkta noteikumus, uzskatāms, ka otra Puse ir pilnībā izpildījusi savas saistības, lietojot šajā Līgumā esošo informāciju par otru Pusi.
10.4. Pušu reorganizācija nevar būt par pamatu Līguma vienpusējai izbeigšanai. Gadījumā, ja kāda no Pusēm tiek reorganizēta, Līgums paliek spēkā un tā noteikumi ir saistoši Puses saistību pārņēmējam.
10.5. Puses nav tiesīgas pilnīgi vai daļēji nodot šajā Līgumā noteiktās tiesības un pienākumus trešajām personām bez otrās Puses rakstiskas piekrišanas.
10.6. Puses savstarpēji nodrošina Līguma izpildes laikā iegūtās informācijas konfidencialitāti un izmantošanu tikai Līguma izpildes vajadzībām, kā arī datu aizsardzības prasību ievērošanu atbilstoši Eiropas Parlamenta un Padomes 2016. gada 27. aprīļa Regulas 2016/679 par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46/EK (Vispārīgā datu aizsardzības regula) prasībām.
10.7. [bookmark: _Hlk80124484]Līgums sastādīts uz __ (_____) lapām divos eksemplāros. Viens Līguma eksemplārs glabājas pie Pasūtītāja un otrs pie Izpildītāja. Abiem eksemplāriem ir vienāds juridisks spēks. Katram Līguma eksemplāram pievienots pielikums Nr. 1 „Tehniskā specifikācija – finanšu piedāvājums” viena xlsx.datne.

